ananddey/assamese-wiki-corpus huggingface dataset:
বিবি আমতুছ চালাম

বিবি আমতুছ চালাম (মৃত্যুঃ ২৯ চেপ্টেম্বৰ ১৯৮৫) এগৰাকী সমাজ কৰ্মী আৰু মহাত্মা গান্ধীৰ শিষ্য আছিল, যিয়ে ভাৰত বিভাজনৰ পিছত সাম্প্ৰদায়িক হিংসাৰ বিৰুদ্ধে যুঁজ দিয়াত আৰু বিভাজনৰ পিছত ভাৰতলৈ অহা শৰণাৰ্থীসকলৰ পুনৰ সংস্থাপনৰ ক্ষেত্ৰত সক্ৰিয় ভূমিকা পালন কৰিছিল।

প্ৰাৰাম্ভিক জীৱন

আব্দুল মজিদ খানৰ কন্যা হিচাপে জন্মগ্ৰহণ কৰা বিবি আমতুছ চালাম পাটিয়ালাৰ এটা ৰক্ষণশীল কিন্তু অভিজাত মুছলমান পৰিয়ালৰ অন্তৰ্গত আছিল। ১৯২৫ চনত পৰিয়ালে পূৰদাহ পালন কৰাৰ বাবে তেওঁক শিক্ষাৰ পৰা বঞ্চিত কৰা হৈছিল।

গান্ধীৰ সহযোগী

বিবি আমতুছ চালাম গান্ধীৰ ঘনিষ্ঠ সহযোগী আছিল আৰু তেওঁ তেওঁক নিজৰ কন্যা বুলি সম্বোধন কৰিছিল। ১৯৩৪ চনত গান্ধীয়ে চৰ্দাৰ পেটেললৈ লিখিছিল যে, দুৰ্বল চালামৰ "হৃদয় সোণ, কিন্তু তেওঁৰ শৰীৰ পিতলৰ"। চালাম হিন্দু-মুছলমান মিত্ৰতাৰ সমৰ্থক আছিল আৰু সেই লক্ষ্যত উপনীত হোৱাৰ বাবে তেওঁৰ প্ৰচেষ্টাক সমৰ্থন কৰিছিল।

১৯৪৭ চনত সমগ্ৰ ভাৰততে দাঙ্গা সংঘটিত হোৱাৰ লগে লগে গান্ধীয়ে বংগ ভ্ৰমণ কৰি খং শান্ত কৰাৰ চেষ্টা কৰে। সেই ভ্ৰমণত আমতুছ চালামে তেওঁৰ লগত গৈছিল আৰু তাত শান্তি আনিবলৈ তেওঁৰ লগত ২১ দিন নোয়াখালিত উপবাসে ৰাখিছিল। গান্ধীয়ে তাইক তাতেই এৰি থৈ নোয়াখালিত গৈছিল সাম্প্ৰদায়িক সম্প্ৰীতি পুনৰ প্ৰতিষ্ঠাৰ প্ৰচেষ্টা অব্যাহত ৰাখিবলৈ আৰু পিছলৈ কৈছিল যে "নোয়াখালিত যি শান্তি অৰ্জন হৈছে তাৰ আঁৰৰ চলন্ত মনোভাৱ আপুনি। সেয়া আছিল আৰু এতিয়াও আপোনাৰ আটাইতকৈ উল্লেখযোগ্য কাম। কেৱল আপুনিহে টিকিয়াই ৰাখিব পাৰে। তুমি য'তেই থিয় হৈছা, মোৰ ছোৱালীৰ ক্ষমতাত থিয় হৈছা, নহয়নে?"

আমতুছ চালামে বিভাজন আৰু ইয়াৰ লগত জড়িত হিংসাৰ সময়ত পাটিয়ালাত থাকিব বিচাৰিছিল, এগৰাকী যুৱতী আৰু অবিবাহিত মুছলমান মহিলা হিচাপে, সাম্প্ৰদায়িক সম্প্ৰীতিৰ কাৰ্য্যক আগুৱাই নিবলৈ। ভাতৃ আৰু বহল পৰিয়ালৰ বেছিভাগেই পাকিস্তানলৈ যাবলৈ বাছি লোৱাৰ সময়তো তাই ভাৰতত থাকিবলৈ বাছি লৈছিল আৰু তেওঁলোকৰ এই কাৰ্য্যই তাইক হতাশ আৰু ক্ষুব্ধ কৰি তুলিছিল। গান্ধীয়ে তেওঁলোকৰ নিৰাপদে পশ্চিম পাকিস্তানলৈ যোৱাৰ ব্যৱস্থা কৰিলে।

স্বাধীন ভাৰতৰ জীৱন

১৯৪৭-৪৮ চনৰ ভিতৰত তেওঁ বিভাজনৰ পিছত হোৱা যুদ্ধৰ সময়ত অপহৃত হাজাৰ হাজাৰ মহিলাক খালী কৰা আৰু পুনৰ্বাসনৰ কাম কৰিছিল। ইয়াত তেওঁক কংগ্ৰেছ আৰু সৰ্বভাৰতীয় মহিলা কংগ্ৰেছৰ সদস্য লজ্জাৱতী হুজাই সহায় কৰিছিল আৰু চালামে শৰণাৰ্থীক খালী কৰাত সহায় কৰিবলৈ পাকিস্তানলৈ কেইবাবাৰো ভ্ৰমণ কৰিছিল।

আশীৰ দশকত আমতুছ চালামে কাৰাগাৰ সংস্কাৰ সম্পৰ্কীয় সৰ্বভাৰতীয় সমিতিৰ স্থায়ী আমন্ত্ৰিত হিচাপে কাৰ্যনিৰ্বাহ কৰিছিল। ১৯৮৫ চনৰ ছেপ্টেম্বৰ মাহত তেওঁৰ মৃত্যু হয়।

তথ্যসূত্ৰ

শ্ৰেণী:মৃত ব্যক্তি
শ্ৰেণী:গান্ধীবাদী
শ্ৰেণী:সমাজকৰ্মী
শন্মুখ প্ৰিয়া

শন্মুখ প্ৰিয়া (ইংৰাজী : Shanmukha Priya ; জন্ম: ২ নৱেম্বৰ ২০০২) এগৰাকী ভাৰতীয় গায়িকা, যিয়ে কৰ্ণাটকী সংগীত, জাজ, ৰক, পপ আৰু য়োডেলিঙৰ বিশেষজ্ঞ। তেওঁ পদুথা থিয়াগা এছ ৬ (২০১৩), ছা ৰে গা মা পা ল’ইল চেম্পছ ২০১৭ (২০১৭) আৰু ইণ্ডিয়ান আইডল ১২ (২০২০–২১)কে ধৰি বহুতো জনপ্ৰিয় ৰিয়েলিটি টেলিভিছন শ্ব’ত গীত গাইছে।

প্ৰাৰম্ভিক জীৱন আৰু কেৰিয়াৰ

শন্মুখ প্ৰিয়াৰ জন্ম হয় ভাৰতৰ বিশাখাপট্টনমৰ এটা তেলুগু-ভাষী পৰিয়ালত। মাতৃ ৰত্নমালা এগৰাকী সংগীত শিক্ষয়িত্ৰী আৰু পিতৃ শ্ৰীনিবাস কুমাৰ বীনা, ভায়লিন, গীটাৰ, মেণ্ডোলিন আৰু কিবৰ্ডৰ বাদ্যযন্ত্ৰবাদক। দ্য হিন্দুই প্ৰকাশ কৰা অনুসৰি যেতিয়া তেওঁৰ বয়স তিনি বছৰ আছিল তেতিয়া তেওঁৰ দেউতাকে প্ৰথমবাৰৰ বাবে এলাৰ্ম ঘড়ীত বজোৱা সুৰত তেওঁ গুণগুণনি শুনিছিল। নিমিষতে বীনাখন উলিয়াই তেওঁক টোকা আৰু ছন্দবোৰ দিলে। তেওঁ কণ্ঠই ভাল প্ৰদৰ্শন কৰিছিল আৰু তাৰ পিছত কাৰ্নাটিক সংগীতৰ প্ৰশিক্ষণ আৰম্ভ কৰিছিল।

৬ বছৰ বয়সত ২০০৮ চনত জি তেলেগুত টিভি শ্ব' ছা ৰে গা মা পা ল'ইল চেম্পছ ২০০৮ৰ জৰিয়তে ৰিয়েলিটি গায়নত তেওঁৰ অভিষেক ঘটে। তেওঁৰ পৰৱৰ্তী অনুষ্ঠান Padutha Theeyaga , যিটো এছ পি বালাসুব্ৰহ্মণ্যমৰ দ্বাৰা বিচাৰক আছিল, আৰু সেয়া আছিল তেওঁৰ ডাঙৰ অগ্ৰগতি। টেলিভিছনত পোৱা সফলতাৰ পিছত তেওঁ এগৰাকী প্লেবেক গায়িকা হয় আৰু ২০১০ চনৰ তেলেগু ছবি তেজামৰ বাবে এটা গীত ৰেকৰ্ডিং কৰে।

পিছত টেলিভিছনৰ পাঁচটা গীতৰ অনুষ্ঠানত অংশগ্ৰহণ কৰে, ইয়াৰে দুটা তেলেগু, দুটা হিন্দী আৰু এটা তামিল। ইণ্ডিয়ান আইডল ১২ ত তেওঁৰ প্ৰদৰ্শনে তেওঁক বহুলভাৱে জনপ্ৰিয় কৰি তুলিছিল। জাজ শৈলীৰ গীত প্ৰদৰ্শন কৰাৰ পিছত চলচ্চিত্ৰ জানে তুৰ গান "জানে তু মেৰা কন্যা হ্যায়" গাইছিল। শ্ব’ এটাত য়া জানে না (২০০৮) গোৱাৰ পিছত এ আৰ ৰহমানে তেওঁক প্ৰশংসা কৰিছিল আৰু তেওঁক পৰৱৰ্তী ‘জাজ ষ্টাৰ অৱ ইণ্ডিয়া’ বুলি অভিহিত কৰিছিল। ইয়াৰ বিপৰীতে তেওঁৰ য়োডেলিং -শৈলীৰ গীতক প্ৰায়ে দৰ্শকে সমালোচনা আৰু ট্ৰ’ল কৰে। এই সমালোচনা হয় বেছিভাগেই ইণ্ডিয়ান আইডল ১২ ৰ বিভিন্ন গীত গোৱাৰ নিজৰ শৈলীৰ বাবে।

লগতে তেওঁ এজনী মেধাৱী ছাত্ৰী। তেওঁ দ্বাদশ বৰ্ড পৰীক্ষাত ৯.৭ জিপিএ লাভ কৰি বৰ্তমান গণিতত বিএছচি কৰি আছে।

টেলিভিছনৰ অনুষ্ঠান

+
বছৰ
কাম
চেনেল
ভাষা
টোকা
২০০৮
Sa Re Ga Ma Pa L'il Champs 2008
Zee Telugu
তেলুগু

২০১৩
Padutha Theeyaga
ETV
তেলুগু

Super Singer 4
MAA TV
তেলুগু

Super Singer Junior
Vijay TV
তামিল

২০১৫
Super Singer 9
Star Maa
তেলুগু

২০১৬
The Voice India Kids S1
&TV
হিন্দী
চূড়ান্ত সপ্তাহত বাদ পৰিছিল
২০১৭
Sa Re Ga Ma Pa L'il Champs 2017
Zee TV
হিন্দী

২০২০–২১
Indian Idol 12
Sony TV
হিন্দী
5তম ৰানাৰ-আপ
২০২০
The Kapil Sharma Show
Sony TV
হিন্দী
অতিথি হিচাপে উপস্থিত
২০২১
Super Dancer
Sony TV
হিন্দী
অতিথি হিচাপে
Sridevi Drama Company
ETV
তেলুগু
এটা বিশেষ পৰ্বত লাইভ সংগীত প্ৰদৰ্শন

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:গায়িকা
শ্ৰেণী:অন্ধ্ৰপ্ৰদেশৰ ব্যক্তি
শ্ৰেণী:তেলেগু ব্যক্তি
এফ স্কট ফিটজেৰাল্ড

ফ্ৰান্সিছ স্কট কী ফিটজেৰাল্ড (জন্ম: ২৪ ছেপ্টেম্বৰ ১৮৯৬ – মৃত্যু: ২১ ডিচেম্বৰ ১৯৪০) এজন আইৰিছ-আমেৰিকান ঔপন্যাসিক আৰু চুটিগল্প লেখক।

উদ্ধৃতি

কেতিয়াও পৰাজয়ক চূড়ান্ত পৰাজয় বুলি ভুল নকৰিব।

আপুনি কিবা এটা ক’ব বিচাৰিলেই লিখা নাই; আপুনি লিখে কাৰণ আপোনাৰ কিবা ক’বলগীয়া আছে।

যেতিয়াই যিকোনো এজনক সমালোচনা কৰিবলৈ মন যায়... মাত্ৰ এটা কথা মনত ৰাখিব যে এই পৃথিৱীৰ সকলো মানুহৰে আপোনাৰ দৰে সুবিধা হোৱা নাই।

পৃথিৱীৰ অস্তিত্ব কেৱল আপোনাৰ চকুত। আপুনি যিমান বিচাৰে সিমান ডাঙৰ বা সৰু বনাব পাৰে।

উৎস

শ্ৰেণী:আমেৰিকান লেখক
শ্ৰেণী:মৃত ব্যক্তি
শ্ৰেণী:লেখক
শ্ৰেণী:ঔপন্যাসিক
বঙালী থিয়েটাৰ

বঙালী থিয়েটাৰ মানে হ’ল- সাধাৰণতে বাংলাদেশ আৰু ভাৰতৰ পশ্চিমবঙ্গত বঙালী ভাষাত পৰিবেশন কৰা থিয়েটাৰ। ব্ৰিটিছ শাসনৰ সময়ত, ঊনৈশ শতিকাৰ প্ৰথমৰ ফালে ব্যক্তিগত বিনোদন হিচাপে বঙালী থিয়েটাৰৰ উৎপত্তি হৈছিল। স্বাধীনতাৰ প্ৰাক কালত বঙালী থিয়েটাৰবোৰে ব্ৰিটিছ ৰাজৰ অপচন্দৰ বিষয়সমূহ প্ৰকাশৰ ক্ষেত্ৰত গুৰুত্বপূৰ্ণ ভূমিকা পালন কৰিছিল। ১৯৪৭ চনত ভাৰত স্বাধীন হোৱাৰ পিছত পশ্চিমবঙ্গৰ বামপন্থী আন্দোলনবোৰে সামাজিক সচেতনা বঢ়োৱাৰ বাবে থিয়েটাৰক সঁজুলি হিচাপে ব্যৱহাৰ কৰিছে।

প্ৰকাৰভেদ

পশ্চিমবঙ্গৰ থিয়েটাৰক সাধাৰণতে কলকাতা ভিত্তিক থিয়েটাৰ আৰু গ্ৰামীন থিয়েটাৰ- এই দুই ভাগত ভাগ কৰা যায়। বঙালীভাষী অঞ্চলৰ বাহিৰত বঙালী থিয়েটাৰ শব্দই মূলতঃ কলকাতা ভিত্তিক থিয়েটাৰকহে বুজায়; যিহেতু গ্ৰামীণ থিয়েটাৰ সিমান বিখ্যাত নহয়। দুয়ো ধৰণৰ থিয়েটাৰত কিন্তু শৈলী আৰু বিষয়-বস্তু একেই। কিন্তু কলকাতা ভিত্তিক থিয়েটাৰবোৰৰ বাজেট অধিক হয় আৰু স্বাভাৱিকতে তাত নামী-দামী অভিনয় শিল্পী জড়িত থাকে।

ইতিহাস

১৭৯৫ চনত কলকাতাৰ এজৰা ষ্ট্ৰীটত আৰু তেতিয়াৰ ডোমতলাত ৰুচ ব্যক্তি লেবডফ-এ ‘বেঙ্গলী থিয়েটাৰ’ নামৰে এখন নাট্যমঞ্চ স্থাপন কৰি ‘কাল্পনিক সংবদনল’ নামৰ এখন বঙালী অনুবাদ নাটক মঞ্চস্থ কৰে। ইয়াৰ আগত কলকাতাত ইংৰাজসকলৰ দুখন নাট্যমঞ্চ আছিল, য’ত কেবল ইংৰাজী নাটকৰহে অভিনয় হৈছিল। বেঙ্গলী থিয়েটাৰৰ শেষ নাটক মঞ্চস্থ হৈছিল ১৭৯৬ চনৰ ২১মাৰ্চত। এই থিয়েটাৰত সপ্তাহত মাথোঁ দুটা দৰ্শনী হৈছিল। উল্লেখনীয় লেফদফৰ থিয়েটাৰত এছীয় ভাষাত প্ৰথম প্ৰচেনিয়াম মঞ্চশৈলীৰ প্ৰয়োগ কৰা হৈছিল।

লেবডফৰ সাফল্যত উৎসাহিত হৈ ঊনৈশ শতিকাত বঙালীসকলে কলকাতাত বহু কেইখন নাট্যমঞ্চ স্থাপন কৰিছিল, যেনে ‘হিন্দু থিয়েটাৰ’ (১৮৩১), ‘ওৰিয়েণ্টেল থিয়েটাৰ’ (১৯৫৩), ‘জোড়াসাঁকো নাট্যশালা’ (১৮৫৪), ‘বিদ্যোৎসাহিনী মঞ্চ’ (১৮৫৪) ইত্যাদি। ঊনৈশ শতিকাৰ শেষভাগত ঢাকাতো ‘পূৰ্ববঙ্গ ৰঙ্গভূমি’ (১৮৬৫), ‘ক্ৰাউন থিয়েটাৰ মঞ্চ’ (১৮৯০-৯২ৰ ভিতৰত), ‘ডায়মণ্ড জুবিলী থিয়েটাৰ’ (১৮৯৭) আদি কেইবাটাও নাট্যমঞ্চ স্থাপিত হয়। এই সময়ত মুঞ্চিগঞ্জ চহৰত ‘জগদ্ধাত্ৰী নাট্যমঞ্চ’ নামেৰে এখন মঞ্চ নিৰ্মিত হয়, যি এতিয়াও আছে। কুৰি শতিকাৰ প্ৰথম দুই দশকত ঢাকাৰ বাহিৰতো খুলনাত ‘খুলনা থিয়েটাৰ’ (১৯০৫), টাঙ্গাইলত ‘কৰোনেচন ড্ৰামাটিক ক্লাব’ (১৯১১) আদি বহু কেইখন মঞ্চ নিৰ্মিত হয়। এই সময়ত বঙ্গৰ বহুকেইজন জমিদাৰেও কিছুমান নাট্যমঞ্চ স্থাপন কৰে।

তথ্য উৎস

শ্ৰেণী:ভাৰতৰ নাট্যকলা
বৰবৰুৱা

বৰবৰুৱা বা ফুকেলু'ঙ (, আহোম ভাষা: 𑜇𑜥 𑜀𑜦𑜧 𑜏𑜤𑜂𑜫) হৈছে আহোম ৰাজ্যৰ পাঁচজন পাত্ৰ মন্ত্ৰী সকলৰ মাজৰ এজন। স্বৰ্গদেও প্ৰতাপসিংহই বৰবৰুৱা পদৰ সৃষ্টি কৰিছিল আৰু মোমাই তামুলীক প্ৰথম এই পদবী দিছিল। কলিয়াবৰ নদীৰ পূব অঞ্চল আৰু যিবোৰ অঞ্চল বুঢ়াগোহাঁ‌ই, বৰগোহাঁ‌ই আৰু বৰপাত্ৰগোহাঁ‌ইয়ে নিয়ন্ত্ৰণ কৰা নাছিল, সেইবোৰ অঞ্চল বৰবৰুৱাই নিয়ন্ত্ৰণ কৰিছিল।

বৰবৰুৱা সকলৰ তালিকা

মোমাই তামূলী বৰবৰুৱা
তাঙাচু বৰবৰুৱা
চেঙধৰা বৰবৰুৱা
বেঙখোৱা বৰবৰুৱা
পেলন বৰবৰুৱা (ঘৰা কোৱৰ ভিতাৰুল ফুকন)
লেচাই দেবেৰা বৰবৰুৱা
লানছিঙ শাইকান কিৰকিৰিয়া বৰবৰুৱা
মেছা বৰবৰুৱা
চক্ৰপানী বৰবৰুৱা
মৰঙ্গী বৰবৰুৱা
দিহিঙীয়া আলুন বৰবৰুৱা
টেমা বৰবৰুৱা (লাহন)
বকতিয়াল ৰূপচন্দ্ৰ বৰবৰুৱা
কীৰ্তিচন্দ্ৰ (গেন্ধেলা) বৰবৰুৱা
ভদ্ৰসেন বৰবৰুৱা (বকতিয়াল পৰিয়াল)
ভদ্ৰসেন (এদাবৰীয়া সন্দিকৈ) বৰবৰুৱা
নামতিয়াল বগতী সন্দিকৈ বৰবৰুৱা
বকতিয়াল জয়ন্ত বৰবৰুৱা
বাচকতীয়া লাহন বৰবৰুৱা

শ্ৰেণী:উপাধি
হোমোগ্ৰাফ

]]ত হোমোগ্ৰাফ (হালধীয়া) আৰু সম্পৰ্কিত ভাষাগত ধাৰণাৰ মাজৰ সম্পৰ্ক দেখুওৱা হৈছে।

হোমোগ্ৰাফ এনে এটি শব্দ য’ত অন্য শব্দৰ দৰে একেই বৰ্ণ বা আখৰ নিহিত হৈ থাকে আৰু সেই একেটা শব্দই বেলেগ এটা অৰ্থ প্ৰকাশ কৰে। অৱশ্যে, কিছুমান অভিধানে শব্দবোৰৰ উচ্চাৰণ বেলেগ হ’ব লাগিব বুলি কয়। আনহাতে অক্সফৰ্ড ইংৰাজী অভিধানে এই শব্দবোৰ "পৃথক মূল"ৰ হ’ব লাগে বুলি কয়। ভেনচিত্ৰত, অক্সফৰ্ড গাইড টু প্ৰেক্টিকেল লেক্সিকোগ্ৰাফীত থকা বিভিন্ন প্ৰকাৰৰ হোমোগ্ৰাফৰ তালিকা দিয়া হৈছে, যেনে ইংৰাজীত hit শব্দটোৱে ক্ৰিয়া হিচাপে strike, আৰু hit শব্দটোৱে বিশেষ্য হিচাপে blow -ক হোমোগ্ৰাফ বুজাইছে।

শব্দৰ উচ্চাৰণ পৃথক হ’লে সেই শব্দবোৰক হেটেৰোনিম বুলি কোৱা হ’ব পাৰে। একেই বৰ্ণ বা আখৰ আৰু একেই উচ্চাৰণ থকা শব্দবোৰ (অৰ্থাৎ হোমোগ্ৰাফ আৰু সমধ্বনি দুয়োটা)-ক সমানাকাৰ বুলি গণ্য কৰা হয়। অৱশ্যে, সহজ অৰ্থত "সমানাকাৰ" শব্দটো একে লিখা বা উচ্চাৰণৰ শব্দৰ সৈতে প্ৰযোজ্য হ’ব পাৰে।

তথ্যসূত্ৰ

শ্ৰেণী:ভাষাবিজ্ঞান
ঐশ্বৰ্য ঋতুপৰ্ণা প্ৰধান

ঐশ্বৰ্য ঋতুপৰ্ণা প্ৰধান (জন্ম: ১২ নৱেম্বৰ ১৯৮৩) হৈছে ভাৰতৰ প্ৰথম প্ৰকাশ্য ট্ৰান্সজেণ্ডাৰ অসামৰিক সেৱাকৰ্মী। তেওঁ ওড়িশা ফাইনেনচিয়েল চাৰ্ভিচেছ (OFS)-ৰ এগৰাকী বাণিজ্যিক কৰ বিষয়া হিচাপে পাৰাদ্বীপত কৰ্মৰত।

পাব্লিক চাৰ্ভিচ কমিছনৰ পৰীক্ষাত সফল হৈ তেওঁ ২০১০ চনত OFS-ত যোগদান কৰে। ২০১৪ চনত ভাৰতৰ উচ্চতম ন্যায়ালয়ে ট্ৰান্সজেণ্ডাৰ সমাজক তৃতীয় লিংগ হিচাপে স্বীকৃতি দিয়াৰ পাছত, ২০১৫ চনত তেওঁ আইনগতভাৱে নিজৰ লিংগ পৰিচয় পৰিৱৰ্তন কৰে।

শৈশৱ আৰু শিক্ষা

ঋতুপৰ্ণাৰ জন্ম ওড়িশাৰ কন্ধমাল জিলাৰ কাটিবাগেৰী গাঁৱত হৈছিল। তেওঁৰ পিতৃ বালিলা প্ৰধান এজন অৱসৰপ্ৰাপ্ত চৰকাৰী বিষয়া আছিল।

তেওঁ কৈছে যে বিদ্যালয় জীৱনত তেওঁক উপহাস কৰা হৈছিল, কলেজত যৌন নিৰ্যাতনৰ সন্মুখীন হৈছিল আৰু অসামৰিক সেৱাত যোগদান কৰাৰ পাছত তেওঁৰ সক্ষমতাক লৈ প্ৰশ্ন তোলা হৈছিল। কিন্তু নিজৰ দক্ষতা প্ৰমাণ কৰি আৰু নিজৰ ট্ৰান্স পৰিচয় প্ৰতিষ্ঠা কৰাৰ পাছত, “এতিয়া সকলো তুলনামূলকভাৱে সহজ হৈ পৰিছে” বুলি তেওঁ কয়। তেওঁ লোকপ্ৰশাসনত স্নাতকোত্তৰ ডিগ্ৰীও লাভ কৰিছে।

কৰ্মজীৱন

এখন ৰাষ্ট্ৰীয় দৈনিকত ইণ্টাৰ্ণশ্বিপ কৰাৰ পাছত ঋতুপৰ্ণাই এখন ৰাষ্ট্ৰীয় বেংকত কেৰাণীৰ চাকৰি গ্ৰহণ কৰে। পাছলৈ তেওঁ ৰাজ্যিক অসামৰিক সেৱা পৰীক্ষাত উত্তীৰ্ণ হয়। ২০১০ চনত পুৰুষ হিচাপে অসামৰিক সেৱাত যোগদান কৰাৰ পাছতো, নিজৰ ট্ৰান্সজেণ্ডাৰ পৰিচয় প্ৰকাশ কৰিবলৈ তেওঁক পাঁচ বছৰতকৈও অধিক সময় লাগিছিল।

সম্মতিপূৰ্ণ সমকামী যৌন সম্পৰ্কক অপৰাধমুক্ত ঘোষণা কৰা উচ্চতম ন্যায়ালয়ৰ ৰায়ৰ পাছত, তেওঁ ট্ৰান্স সমাজৰ এজন জীৱন-সংগীৰ সৈতে বিবাহ কৰাৰ পৰিকল্পনা ঘোষণা কৰে। বিবাহৰ পাছত তেওঁ এগৰাকী অনাথ কন্যাক দত্তক লোৱাৰ সিদ্ধান্ত লৈছে।

তেওঁ কয়— “মোৰ লিংগ পৰিচয়ে মোৰ দায়িত্ব আৰু কৰ্তব্য পালনত কেতিয়াও বাধা সৃষ্টি কৰা নাই। সাধাৰণ জনতাই মোৰ কামক সন্মান কৰে। তৃতীয় লিংগ হিচাপে মই কেতিয়াও নিজকে হীন অনুভৱ কৰা নাই।”

তথ্যসূত্ৰ

শ্ৰেণী:ভাৰতীয় ট্ৰান্সজেণ্ডাৰ মহিলা
মায়া মিৰিগ

মায়া মিৰিগ ১৯৮৪ চনৰ নিৰদ মহাপাত্ৰৰ পৰিচালনাত নিৰ্মিত এখন ওডিয়া ছবি। ৩১তম ৰাষ্ট্ৰীয় চলচ্চিত্ৰ বঁটাত ছবিখনে সৰ্বভাৰতীয় স্তৰত দ্বিতীয় শ্ৰেষ্ঠ ছবিৰ ৰজত কমল লাভ কৰে।

কিশোৰী দেৱী, সম্পদ মহাপাত্ৰ, মনস্বিনী, মণিমালা, বিনোদ মিশ্ৰ, বংশীধৰ সৎপথী, সুজাতা আদি অভিনয় শিল্পীয়ে এই ছবিখনত বিভিন্ন চৰিত্ৰত অভিনয় কৰিছে।

পুনৰুদ্ধাৰ কৰাটো অত্যন্ত প্ৰত্যাহ্বানজনক আছিল, কাৰণ মূল কেমেৰা নিগেটিভটো ফিল্ম হেৰিটেজ ফাউণ্ডেচনে এটা গুদামত অতি বেয়া অৱস্থাত পৰিত্যক্ত ৰূপত পাইছিল আৰু ফিল্মৰ কিছুমান অংশত কোনো ছবি নাছিল। ৩৫ মিলিমিটাৰৰ প্ৰিন্টটোৰ মানো সময়ৰ লগে লগে অৱনতি ঘটিছিল। প্ৰতিচ্ছবিবোৰ কিছু কিছু অংশত ধুসৰ আৰু ৰংচুৱা হৈ পৰিছিল। প্ৰায় তিনি বছৰ সময় লগা এই পুনৰুদ্ধাৰ প্ৰক্ৰিয়াত ফিল্ম মেৰামতি, ডিজিটেল পুনৰুদ্ধাৰ আৰু কালাৰ গ্ৰেডিঙ কৰা হৈছিল।

বঁটা

৩১তম ৰাষ্ট্ৰীয় চলচ্চিত্ৰ বঁটা (১৯৮৩)
দ্বিতীয় শ্ৰেষ্ঠ পূৰ্ণদৈৰ্ঘ্য ছবি (ৰজত কমল)
উৰিষ্যা ৰাজ্যিক চলচ্চিত্ৰ বঁটা (১৯৮৫)
শ্ৰেষ্ঠ ছবি
শ্ৰেষ্ঠ পৰিচালক- নিৰদ এন মহাপাত্ৰ

তথ্যউৎস

বাহ্যিক সংযোগ

Maya Miriga at Letterboxd

শ্ৰেণী:১৯৮৪ বৰ্ষৰ চলচ্চিত্ৰ
শ্ৰেণী:ওড়িয়া চলচ্চিত্ৰ
শ্ৰেণী:দ্বিতীয় শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
মেৰিলিন মন্‌ৰ'

মেৰিলিন মন্‌ৰ' (; ১ জুন ১৯২৬ – ৫ আগষ্ট ১৯৬২) আছিল এগৰাকী আমেৰিকান অভিনেত্ৰী, গায়িকা আৰু মডেল।

উদ্ধৃতিসমূহ

এগৰাকী জ্ঞানী ছোৱালীয়ে নিজৰ সীমা জানে, এগৰাকী স্মাৰ্ট ছোৱালীয়ে জানে যে তাইৰ কোনো সীমা নাই।
অভিনেত্ৰী হোৱাতকৈ অভিনেত্ৰী হোৱাৰ সপোন দেখাটোৱেই বেছি ৰোমাঞ্চকৰ।
ছোৱালী এজনীক উপযুক্ত জোতা এযোৰ দিয়ক, তাই পৃথিৱী জয় কৰিব পাৰিব।
আকৰ্ষণীয় হ'বলৈ আপুনি আকৰ্ষণীয় অনুভৱ কৰিব‌ই লাগিব।
কেতিয়াবা বস্তুবোৰ ছিন্নভিন্ন হৈ পৰে, যাতে ভাল বস্তুবোৰ একেলগে পৰিব পাৰে।
পুৰুষৰ জগতখনত জীয়াই থাকিবলৈ মোৰ আপত্তি নাই যেতিয়ালৈকে মই তাত নাৰী হ'ব পাৰো।
এটা কেৰিয়াৰৰ জন্ম ৰাজহুৱাভাৱে হয় – প্ৰতিভা গোপনীয়তাত।
আমি সকলোৱে বেছি বয়সীয়াল হোৱাৰ আগতেই জীয়াই থাকিবলৈ আৰম্ভ কৰা উচিত।

উৎস

বাহ্যিক সংযোগ

শ্ৰেণী:অভিনয় শিল্পী
শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:মৃত ব্যক্তি
শূদ্ৰ

শূদ্ৰ প্ৰাচীন ভাৰতীয় সমাজৰ চাৰি মুখ্য বৰ্ণৰ অন্যতম, যাক বৈদিক আৰু পৰৱৰ্তী সংস্কৃত সাহিত্যত সাধাৰণতে সেৱামূলক আৰু শ্ৰমভিত্তিক কাৰ্যৰ সৈতে সংযোগ কৰা হয়। বৰ্ণ ব্যৱস্থাৰ তাত্ত্বিক কাঠামোত শূদ্ৰসকলক আন তিনিওটা বৰ্ণৰ, অৰ্থাৎ ব্ৰাহ্মণ, ক্ষত্ৰিয় আৰু বৈশ্যৰ তলত স্থান দিয়া হৈছিল।

ঐতিহাসিক পটভূমি

শূদ্ৰ বৰ্ণৰ উল্লেখ বৈদিক সাহিত্যত তুলনামূলকভাৱে সীমিতভাৱে পোৱা যায়। ঋগ্বেদৰ পুৰুষ সূক্তত শূদ্ৰক সমাজৰ চাৰিটা বৰ্ণৰ ভিতৰত অন্তৰ্ভুক্ত কৰা হৈছে, য'ত তেওঁলোকক প্ৰতীকীভাৱে দৈবিক পুৰুষৰ পদাংশৰ সৈতে সংযোজিত কৰা হৈছে। বহু পণ্ডিতে এই সূক্তক ঋগ্বেদৰ অন্তিম স্তৰৰ সংযোজন বুলি বিবেচনা কৰে, যাৰ পৰা বৰ্ণ ধাৰণাৰ পলমকৈ হোৱা বিকাশৰ ইংগিত পোৱা যায়।

বেদ আৰু ধৰ্মশাস্ত্ৰ

প্ৰাৰম্ভিক বৈদিক যুগত শূদ্ৰসকলৰ সামাজিক অৱস্থানৰ বিষয়ে পাঠ্য প্ৰমাণ সীমিতভাৱেহে উপলব্ধ। কোনো কোনো পণ্ডিতে, যেনে আৰ. থাপৰে, মত প্ৰকাশ কৰিছে যে এই সময়ছোৱাত বৰ্ণভিত্তিক সীমাৰ কঠোৰতা তুলনামূলকভাৱে কম আছিল। অন্তিম বৈদিক যুগত শূদ্ৰ বৰ্ণ অধিক স্পষ্টভাৱে সংজ্ঞায়িত হয় আৰু তেওঁলোকক মূলতঃ সেৱা আৰু শ্ৰমমূলক কৰ্তব্যৰ সৈতে সংযোগ কৰা হয়।

ধৰ্মশাস্ত্ৰসমূহত শূদ্ৰসকলৰ সামাজিক কৰ্তব্য আৰু সীমা বিস্তৃতভাৱে আলোচনা কৰা হৈছে। এই সাহিত্যত শূদ্ৰসকলক প্ৰধানকৈ আন বৰ্ণসমূহক সেৱা আগবঢ়োৱাৰ কৰ্তব্য প্ৰদান কৰা হৈছে আৰু ধৰ্মীয় আচাৰ-অনুষ্ঠানত তেওঁলোকৰ অংশগ্ৰহণ সীমিত বুলি উল্লেখ পোৱা যায়।

সামাজিক মূল্যায়ন

শূদ্ৰ আৰু অৰ্থনৈতিক জীৱন

ইতিহাসবিদসকলে শূদ্ৰ বৰ্ণক ভাৰতীয় সমাজৰ দৈনন্দিন অৰ্থনৈতিক ক্ৰিয়াকলাপৰ এক গুৰুত্বপূৰ্ণ অংশ হিচাপে বিশ্লেষণ কৰিছে। কৃষি-শ্ৰম, কাৰিকৰী কাৰ্য আৰু বিভিন্ন সেৱামূলক পেচাত শূদ্ৰ গোটসমূহৰ সক্ৰিয় অংশগ্ৰহণ আছিল বুলি বহু আঞ্চলিক অধ্যয়নে সূচায়।

বৰ্ণ আৰু জাতৰ সম্পৰ্ক

শূদ্ৰ বৰ্ণক প্ৰায়েই জাত প্ৰথাৰ সৈতে সংযুক্ত কৰা হয়, যদিও বৰ্ণ হৈছে তাত্ত্বিক শ্ৰেণীবিভাজন আৰু জাত হৈছে আঞ্চলিক, পেচাভিত্তিক সামাজিক গোট। বাস্তৱ সমাজত বহু জাতক শূদ্ৰ বৰ্ণৰ সৈতে সংযোগ কৰা হৈছিল, যদিও এই সংযোজন সময় আৰু অঞ্চল অনুসৰি ভিন্ন আছিল।

ঐতিহাসিক মূল্যায়ন

আধুনিক ইতিহাসবিদসকলে শূদ্ৰ বৰ্ণক এক স্থিৰ সামাজিক শ্ৰেণী নহয়, বৰঞ্চ ঐতিহাসিক পৰিস্থিতি অনুসৰি গঢ় লৈ উঠা এক গতিশীল পৰিচয় হিচাপে বিশ্লেষণ কৰে। শূদ্ৰ পৰিচয়ে বিভিন্ন যুগত ভিন্ন সামাজিক, অৰ্থনৈতিক আৰু আইনী অৰ্থ বহন কৰা দেখা যায়।

তথ্য সংগ্ৰহ
শংকৰ মিশ্ৰ

শংকৰ মিশ্ৰ, পঞ্চদশ শতিকাৰ সময়ছোৱাত মিথিলাত এজন ভাৰতীয় বৈদিক পণ্ডিত আছিল। তেওঁ ভাৰতীয় দৰ্শনৰ বৈশেষিক চিন্তাধাৰাৰ পণ্ডিত আছিল। বৈশেষিক দৰ্শন ভাৰতীয় দৰ্শনৰ ছয়টা ধাৰাৰ ভিতৰত অন্যতম।

প্ৰাথমিক জীৱন

ভাৰতৰ বিহাৰৰ মিথিলা অঞ্চলৰ মধুবনী জিলাৰ সৰিসব পাহি (অসমীয়া উচ্চাৰণ “চৰিচব পাহি’’) গাঁৱত এক মৈথিল ব্ৰাহ্মণ পৰিয়ালত শংকৰ মিশ্ৰৰ জন্ম হৈছিল। তেওঁ ন্যায় শাস্ত্ৰৰ পণ্ডিত আয়াছী মিশ্ৰ ( ভৱনাথ মিশ্ৰ)ৰ পুত্ৰ।

সংস্কৃত শ্লোকটো আছিল,

শিশু ল’ৰাটোৰ অদ্ভুত কাব্য প্ৰতিভাৰদ্বাৰা ৰজা প্ৰভাবিত হৈছিল। তাৰ পাছত ৰজাই কণমানি ল’ৰা শংকৰ মিশ্ৰক পুৰস্কাৰ হিচাপে এডাল সোণৰ হাৰ প্ৰদান কৰিলে। ইয়াৰ পিছত সৰু ল’ৰাটোৰ পিতৃ আয়াছী মিশ্ৰই ল’ৰাটোৰ জন্মৰ সময়ত ল’ৰাটোৰ মাকক সহায় কৰা চামাইন বুলিও কোৱা ধাইগৰাকীক সোণৰ হাৰডাল উপহাৰ দিলে। কোৱা হয় যে, শংকৰ মিশ্ৰৰ জন্মৰ সময়ত তেওঁৰ পিতৃ-মাতৃৰ হাতত ধাইক মাননি বা উপহাৰ দিবলৈ টকা নাছিল, সেয়েহে ধাইগৰাকীক প্ৰতিশ্ৰুতি দিছিল যে, তেওঁলোকে পুত্ৰৰ প্ৰথমটো উপাৰ্জন প্ৰসূতিৰ সেৱাৰ মাননি হিচাপে উপহাৰ দিব। ইয়াৰ উপৰি কোৱা হয় যে, ধাইগৰাকীয়ে উপহাৰস্বৰূপে পোৱা সোণৰ হাৰৰ ধনেৰে গাঁওখনত এটা পুখুৰী খনন কৰিছিল। তেওঁ ঊনৈশখন গ্ৰন্থ লিখিছিল।

তথ্যসূত্ৰ

শ্ৰেণী:ভাৰতীয় দাৰ্শনিক
শ্ৰেণী:শিক্ষক
৭ জুন

ঘটনাৱলী

১৯৬৩ - প্ৰধানমন্ত্ৰী জৱাহৰলাল নেহৰুৱে শৰাইঘাট দলংখন আনুষ্ঠানিকভাৱে যাত্ৰীৰ বাবে মুকলি কৰিছিল। এইখন হ'ল অসমৰ গুৱাহাটীত ব্ৰহ্মপুত্ৰৰ ওপৰত নিৰ্মিত প্ৰথমখন ৰেলপথযুক্ত দলং।
১৯৭২ - অসম বিধানসভাৰ অধিৱেশনত শ্বিলঙৰপৰা অসমৰ ৰাজধানী দিছপুৰলৈ স্থানান্তৰ কৰাৰ সিদ্ধান্ত লোৱা হয়।
১৯৭৯ - ভাৰতৰ বনাঞ্চল, জলভাগ আৰু হিম অঞ্চল অধ্যয়ন কৰাৰ বাবে ৰাছিয়াৰ চিয়েৰ্ছ লেকৰ পৰা ভাৰতৰ নিজা প্ৰযুক্তিৰ দ্বিতীয় উপগ্ৰহ ভাস্কৰ -১ প্ৰেক্ষপণ কৰে। ইয়াৰ ওজন আছিল ৪৪৪ কিঃগ্ৰাঃ।

জন্ম

১৪৯০ - মথুৰা দাস বুঢ়া আতা, ধৰ্ম প্ৰচাৰক। তেখেতৰ আদি নাম আছিল গোপাল তাঁতী।
১৯৩২ - এম. এছ. নৰসিংহন, ভাৰতীয় গণিতজ্ঞ।
১৯৩৫ - শ্যামা, ভাৰতীয় অভিনেত্ৰী।
১৯৫২ - অৰহান পামুক, তুৰ্কী ঔপন্যাসিক, চিত্ৰনাট্যকাৰ, শিক্ষাবিদ।
১৯৭৪ - এডৱাৰ্ড মাইকেল বিয়েৰ গ্ৰিলচ্, এজন দুঃসাহসী ব্ৰিটিছ অভিযাত্ৰী, লিখক আৰু দূৰদৰ্শনৰ উপস্থাপক।
১৯৭৪ - মহেশ ভূপতি, ভাৰতীয় টেনিছ খেলুৱৈ।
১৯৭৫ - একতা কাপুৰ, ভাৰতীয় টেলিভিছন প্ৰযোজক, চলচ্চিত্ৰ প্ৰযোজক, পৰিচালক।

মৃত্যু

১৯৫৪ - এলান মেথিছন ট্যুৰিং, ইংৰাজ গণিতজ্ঞ, তৰ্কবিজ্ঞানী, সংকেতবিশ্লেষক আৰু কম্পিউটাৰ বিজ্ঞানী।
১৯৬৪ - পাৰ্বতী প্ৰসাদ বৰুৱা, অসমীয়া সাহিত্যিক, কবি, গীতকাৰ তথা নাট্যকাৰ।
১৯৮৬ - অতুল চন্দ্ৰ হাজৰিকা, অসমীয়া কবি, নাট্যকাৰ, গদ্য লেখক আৰু শিশু সাহিত্যিক।
১৯৮২ - কৃষ্ণকান্ত সন্দিকৈ, অসমীয়া লেখক, সংস্কৃত পণ্ডিত । গুৱাহাটী বিশ্ববিদ্যালয়ৰ প্ৰথমগৰাকী উপাচাৰ্য।
২০০০ - ৰবীন বৰুৱা, সাংবাদিক।
২০২১ - ধীৰজ বাৰ্মা , আন্তঃৰাষ্টীয় পয্যায়ৰ ভাৰতীয় কমিক্‌ছ শিল্পী। অসমৰ মানাহ অভয়াৰন্যৰ পটভূমিত সৃষ্টি কৰা জনপ্ৰিয় চৰিত্ৰ কৌবি আৰু ভেড়ীয়া (ৰাজ কমিক্ছ) আৰু আন্তঃৰাষ্টীয় পয্যায়ত লেডী ডেথ্, ট্ৰান্সফৰ্মাছ আৰু কেনন চৰিত্ৰৰ ৰেখাচিত্ৰ শিল্পী আছিল। (জঃ২২ অক্টোৱৰ, ১৯৬৭)

দিৱস

আজি পেৰুৰ পতাকা দিৱস।

তথ্য সংগ্ৰহ

শ্ৰেণী:জুন
শ্ৰেণী:ইংৰাজী বৰ্ষপঞ্জীৰ দিন
বিজয় চন্দ্ৰ ভাগৱতী

বিজয় চন্দ্ৰ ভাগৱতী (জানুৱাৰী ২০, ১৯০৫ – মে' ৮, ১৯৯৭) এগৰাকী ভাৰতীয় ৰাজনীতিক আছিল। তেওঁ ভাৰতীয় জাতীয় কংগ্ৰেছ দলৰ সদস্য আছিল। ভাগৱতী ভাৰতীয় সংসদৰ নিম্ন সদন লোকসভালৈ অসমৰ তেজপুৰ লোকসভা সমষ্টিৰ পৰা ১৯৫৭, ১৯৬২ আৰু ১৯৬৭ চনত সাংসদ হিচাপে নিৰ্বাচিত হৈছিল। ১৯৯২ চনত তেওঁ পদ্মভূষণ সন্মানেৰে বিভূষিত হৈছিল।

তথ্য উৎস

বাহ্যিক সংযোগ

Profile on Lok Sabha website

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমৰ ৰাজনীতিক
শ্ৰেণী:লোকসভাৰ সাংসদ
শ্ৰেণী:পদ্মভূষণ বঁটা বিজয়ী
জুলিয়া বাটাৰ্ছ

জুলিয়া বাটাৰ্ছ (ইংৰাজী: Julia Butters; জন্ম: ১৫ এপ্ৰিল, ২০০৯) এগৰাকী আমেৰিকান অভিনেত্ৰী। তেওঁ পাঁচ বছৰ বয়সতে নিজৰ কেৰিয়াৰ আৰম্ভ কৰিছিল। তেওঁ ৱানচ আপন এ টাইম ইন হলিউড (২০১৯) বোলছবিত ট্ৰুডি ফ্ৰেজাৰৰ চৰিত্ৰত অভিনয় কৰিছিল, যাৰ বাবে তেওঁ শ্ৰেষ্ঠ যুৱ অভিনয় শিল্পীৰ ক্ৰিটিক্স চয়েচ মুভি বঁটাৰ মনোনয়ন লাভ কৰিছিল। ইয়াৰ উপৰি তেওঁ দা ফেবেলমেনচ (২০২২)-ত ৰেজি ফেবেলমেন হিচাপে অভিনয় কৰিছিল। তেওঁ আমেৰিকান হাউচৱাইফ (২০১৬–২০২০)-ত আন্না-কেট অট’ আৰু ফ্ৰিকিয়াৰ ফ্ৰাইডে (২০২৫)-ত হাৰ্পাৰ কোলমেনৰ চৰিত্ৰত অভিনয় কৰি বিশেষ জনপ্ৰিয়তা অৰ্জন কৰে।

প্ৰাৰম্ভিক জীৱন

বাটাৰ্ছৰ জন্ম লছ এঞ্জেলছত হৈছিল। তেওঁৰ পিতৃ ডেৰিন বাটাৰ্ছ এজন ডিজনী এনিমেটৰ যিয়ে ফ্ৰজেন আৰু ৰালফ ব্ৰেকচ দা ইণ্টাৰনেটৰ দৰে বোলছবিত কাম কৰিছে।

কৰ্মজীৱন

জুলিয়া বাটাৰ্ছে বিজ্ঞাপনৰ জৰিয়তে নিজৰ কেৰিয়াৰ আৰম্ভ কৰিছিল। তেওঁৰ প্ৰথম কথা কোৱা ভূমিকাটো আছিল ক্ৰিমিনেল মাইণ্ডচত গেবীৰ চৰিত্ৰ। ২০১৬ চনত বাটাৰ্ছে আমাজন প্ৰাইম ভিডিঅ' ধাৰাবাহিক ট্ৰেন্সপেৰেণ্টত এলাৰ চৰিত্ৰত অভিনয় কৰে। সেই বছৰৰ শেষৰফালে তেওঁ এবিচিৰ চিটকম আমেৰিকান হাউচৱাইফত আন্না-কেট অট’ হিচাপে অভিনয় আৰম্ভ কৰে। যেতিয়া কুয়েণ্টিন টাৰাণ্টিয়ানোৱে তেওঁৰ নৱম ছবি ৱানচ আপন এ টাইম ইন হলিউডৰ চিত্ৰনাট্য লিখি আছিল, তেতিয়া তেওঁ বাটাৰ্ছক টেলিভিছনত দেখা পায় আৰু পিছলৈ তেওঁক কম বয়সতে পৰিপক্ব শিশু অভিনেত্ৰী ট্ৰুডি ফ্ৰেজাৰৰ চৰিত্ৰত নিৰ্বাচিত কৰে। এই চৰিত্ৰটোৰ বাবে সমালোচকৰ প্ৰশংসা লাভ কৰাৰ পাছত বাটাৰ্ছে অনুৰূপ সুযোগৰ সন্ধান কৰাৰ সিদ্ধান্ত লয় আৰু চাৰিটা ছিজনৰ পিছত আমেৰিকান হাউচৱাইফ ত্যাগ কৰে। ২০২০ চনৰ ডিচেম্বৰ মাহত বাটাৰ্ছক নেটফ্লিক্সৰ বোলছবি দা গ্ৰে মেনত অভিনয় কৰিবলৈ নিৰ্বাচিত কৰা হয়।

২০২১ চনৰ জুন মাহত ঘোষণা কৰা হয় যে ষ্টিভেন স্পিলবাৰ্গৰ অৰ্ধ-জীৱনীমূলক বোলছবি দা ফেবেলমেনচত বাটাৰ্ছক ৰেজি ফেবেলমেন হিচাপে নিৰ্বাচিত কৰা হৈছে। এই চৰিত্ৰটো স্পিলবাৰ্গৰ ভগ্নী এনৰ ওপৰত আধাৰিত আছিল। ২০২২ চনৰ আগষ্ট মাহত বাটাৰ্ছক কুইন অৱ বনচ বোলছবিত লিলি হিচাপে নিৰ্বাচিত কৰা হয়।

তথ্যসূত্ৰ

বাহ্যিক সংযোগ

শ্ৰেণী:আমেৰিকান অভিনয় শিল্পী
পুৰুষ সমকামী যৌন প্ৰথা

পুৰুষ সমকামী যৌন প্ৰথা হৈছে পুৰুষৰ সৈতে পুৰুষৰ যৌন কাৰ্য্যকলাপ। এই পদ্ধতিসমূহৰ ভিতৰত পায়ুপথৰ যৌন সম্পৰ্ক, অ-প্ৰৱেশকাৰী যৌন সম্পৰ্ক, মৌখিক যৌন সম্পৰ্ক আদি হ’ব পাৰে। সমীক্ষা অনুসৰি পুৰুষৰ মাজত যৌন সম্পৰ্কৰ প্ৰতিবেদন যথেষ্ট কম।

আচৰণ

পুৰুষৰ মাজত যৌন আচৰণ বিভিন্ন ধৰণৰ হ’ব পাৰে, যাৰ ভিতৰত প্ৰৱেশমূলক আৰু অপ্ৰৱেশমূলক কাৰ্য অন্তৰ্ভুক্ত।

অপ্ৰৱেশমূলক যৌন আচৰণ

ফ্ৰট (Frot): এইটো লিঙ্গৰ লিঙ্গৰ লগত ঘঁহা এটাৰ যৌন আচৰণ, যাক frottage ৰ এক বিশেষ ৰূপ বুলি গণ্য কৰা হয়। এই কাৰ্যত দুয়ো পুৰুষে নিজৰ লিঙ্গ একেলগে ঘঁহি যৌন আনন্দ লাভ কৰে।

ইন্টাৰক্ৰুৰাল যৌনতা (Intercrural sex): এইটো অপ্ৰৱেশমূলক যৌন কাৰ্য, য’ত এজন পুৰুষৰ লিঙ্গ আনজনৰ উৰুৰ মাজত স্থাপন কৰি ঘঁহা হয়।

ডকিং (Docking): এইটো কাৰ্যত এজন পুৰুষৰ লিঙ্গ আন এজনৰ অগ্ৰচামৰাৰ ভিতৰত প্ৰৱেশ কৰে। এইটো এক বিশেষ ভাৱৰ দেহ-ঘনিষ্ঠতা।

ম্যানুৱেলযৌনতা (Manual sex): ইয়াত হাতৰ সহায়ত যৌন উত্তেজনা প্ৰদান কৰা হয়, যেনে হস্তমৈথুন বা এনাল ফিঙ্গাৰিং।

যৌন খেলনা ব্যৱহাৰঃ এখন অনলাইন সমীক্ষাৰ ফলত দেখা গৈছে যে ২৫,০০০তকৈ অধিক সমকামী বা উভকামী পুৰুষৰ ভিতৰত প্ৰায় ৫০% লোকে ভাইব্ৰেটৰ ব্যৱহাৰ কৰিছে।

মৌখিক যৌনতা

ফেল্লেচিঅ’ (Fellatio): এইটোত মুখৰ সহায়ত লিঙ্গ বা অণ্ডকোষ উত্তেজিত কৰা হয়।

এনিলিংগাছ (Anilingus): এইটোত জিভা আৰু ঠোঁটৰ সহায়ত মলদ্বাৰ উত্তেজিত কৰা হয়।

স্বাস্থ্যজনিত বিপদ

পুৰুষৰ মাজতকে ধৰি যৌন কাৰ্য্যকলাপৰ জৰিয়তে বিভিন্ন ধৰণৰ যৌন সংক্ৰমণ সংক্ৰমিত হ’ব পাৰে। অন্যান্য যৌন সম্পৰ্কৰ তুলনাত গ্ৰহণযোগ্য পায়ুপথৰ যৌন সম্পৰ্কৰ সময়ত সংক্ৰমণ অধিক সহজে সংক্ৰমিত হয়।

আইনগত দৃষ্টিভংগী

পুৰুষৰ মাজত যৌন আচৰণৰ বৈধতা পৃথিৱীৰ দেশবোৰত ব্যাপকভাৱে ভিন্ন।

আইনগত নিষেধাজ্ঞা: ২০২৫ চনৰ ভিতৰত ৬০ৰো অধিক দেশত সমলিংগীয় যৌন আচৰণ অবৈধ। এই দেশবোৰৰ কিছুমানত এই আচৰণৰ বাবে মৃত্যুদণ্ডো দিয়া হয়।

আইনগত স্বীকৃতি: বেছিভাগ পশ্চিমী দেশত এই আচৰণ বৈধ। উদাহৰণ স্বৰূপে, ইংলেণ্ড আৰু ৱেইলছত ১৯৬৭ চনত, নিউজিলেণ্ডত ১৯৮৬ চনত এই আচৰণ বৈধ কৰা হয়।

ভাৰতৰ পৰিপ্ৰেক্ষিতঃ ভাৰতীয় দণ্ডবিধি ধাৰা ৩৭৭ অনুসৰি সমলিংগীয় যৌন আচৰণ অবৈধ আছিল। ২০১৮ চনত ভাৰতৰ সুপ্ৰীম কোৰ্টে এই ধাৰাখন অসাংবিধানিক বুলি ঘোষণা কৰি বৈধতা প্ৰদান কৰে।

তথ্যসূত্ৰ

শ্ৰেণী:যৌন অভিমুখিতা
শ্ৰেণী:মানৱ যৌনতা
সাগৰ থেকে ফেৰা

সাগৰ থেকে ফেৰা প্ৰেমেন্দ্ৰ মিত্ৰৰ দ্বাৰা ৰচিত এখন কবিতা পুথি। এইখন বাংলা ভাষাৰ এখন জনপ্ৰিয় কবিতা সংকলন। ১৯৫৬ চনত ইণ্ডিয়ান এছ’চিয়েটেড পাব্লিছিং কোম্পানী প্ৰাইভেট লিমিটেডৰ দ্বাৰা এইখন প্ৰকাশিত হয়৷ গ্ৰন্থখন সাহিত্যিক তাৰাশঙ্কৰ বন্দ্যোপাধ্যায়ৰ নামত উৎসৰ্গা কৰা হৈছিল। ১৯৫৭ চনত সাহিত্য অকাডেমীয়ে এই কবিতা সংকলনৰ বাবে প্ৰেমেন্দ্ৰ মিত্ৰক সাহিত্য অকাডেমী বঁটাৰে সন্মানিত কৰে। পিছলৈ এই গ্ৰন্থখনক ৰবীন্দ্ৰ পুৰস্কাৰেৰে সন্মানিত কৰা হয়।

তথ্যসূত্ৰ

শ্ৰেণী:সাহিত্য অকাডেমী বঁটা বিজয়ী গ্ৰন্থ
মৌলানা আবুল কালাম আজাদ ইনষ্টিটিউট অৱ এছিয়ান ষ্টাডিজ

মৌলানা আবুল কালাম আজাদ ইনষ্টিটিউট অৱ এছিয়ান ষ্টাডিজ
কলকাতাত অৱস্থিত এক স্বায়ত্তশাসিত গৱেষণা প্ৰতিষ্ঠান। ইয়াৰ বাবে ভাৰত চৰকাৰৰ সাংস্কৃতিক মন্ত্ৰালয়ে ধন আগবঢ়ায়। ১৯৯৩ চনৰ ৪ জানুৱাৰীত ইয়াক প্ৰতিষ্ঠা কৰা হৈছিল। ১৯৯৩ চনৰ ১২ মাৰ্চত এই প্ৰতিষ্ঠানটোৰ আধাৰশিলা স্থাপন কৰা হয়, বৰ্তমান য’ত ভৱনটো থিয় হৈ আছে। বিশিষ্ট জাতীয়তাবাদী নেতা তথা ভাৰতৰ প্ৰথম শিক্ষামন্ত্ৰী মৌলানা আবুল কালাম আজাদৰ জীৱন আৰু কৰ্মৰাজিৰ অধ্যয়নৰ বাবে সমৰ্পিত, যাৰ নামেৰে প্ৰতিষ্ঠানখনৰ নাম ৰখা হৈছে আৰু লগতে দক্ষিণ এছিয়া আৰু পশ্চিম এছিয়া আদিৰ বিশেষ উল্লেখেৰে ক্ষেত্ৰ অধ্যয়নক আগুৱাই নিয়াৰ বাবে নিবেদিত।

ইতিহাস

১৯৮৯ চনত মৌলানা আবুল কালাম আজাদৰ জন্ম শতবাৰ্ষিকী উদযাপনৰ আৰম্ভণিৰ লগে লগে তেওঁৰ জীৱন আৰু লেখাৰ অধ্যয়নৰ লগতে ক্ষেত্ৰ অধ্যয়নৰ বাবে নিয়োজিত গৱেষণা প্ৰতিষ্ঠানৰ প্ৰয়োজনীয়তা, বিশেষকৈ এছিয়ান দেশসমূহৰ ধৰ্মনিৰপেক্ষ ইছলামৰ গৱেষণাৰ প্ৰতি নিয়োজিত গৱেষণা প্ৰতিষ্ঠানৰ প্ৰয়োজনীয়তা পশ্চিম বংগৰ ৰাজ্যপাল অধ্যাপক নুৰুল হাছানে অনুভৱ কৰিছিল, যিয়ে কলিকতাত এই প্ৰতিষ্ঠানটো প্ৰতিষ্ঠা কৰাৰ মূল উদ্যোগ লৈছিল। নুৰুল হাছাল এই প্ৰতিষ্ঠানৰ প্ৰতিষ্ঠাপক আছিল। এনে পৰিকল্পনা সম্পূৰ্ণৰূপে কাৰ্যকৰী হ’বলৈ কেইবছৰমান সময় লাগিছিল, আৰু কলিকতাৰ ছল্ট লেক ষ্টেডিয়ামৰ ওচৰৰ নতুনকৈ অধিগ্ৰহণ কৰা ভূমিত ১৯৯৩ চনত ভাৰতৰ তদানীন্তন ৰাষ্ট্ৰপতি ড০ শংকৰ দয়াল শৰ্মাই তেতিয়াৰ মানৱ সম্পদ উন্নয়ন মন্ত্ৰী শ্ৰীযুত অৰ্জুন সিং, পশ্চিম বংগৰ তেতিয়াৰ মুখ্যমন্ত্ৰী জ্যোতি বসু, অধ্যাপক নুৰুল হাছান,ৰ উপস্থিতিত প্ৰতিষ্ঠানটোৰ আধাৰশিলা স্থাপন কৰে।

শৈক্ষিক বিষয়

প্ৰতিষ্ঠান

প্ৰতিষ্ঠানটোৱে চেমিনাৰ, সন্মিলন, আলোচনা চক্ৰ, কৰ্মশালা আৰু মৌলানা আবুল কালাম আজাদ স্মৃতি বক্তৃতা আৰু বৰুণ দে স্মৃতি বক্তৃতাকে ধৰি কেইটামান বাৰ্ষিক বক্তৃতাৰ আয়োজন কৰে।

সংগ্ৰহালয়

২০০৬ চনৰ ১১ মাৰ্চত প্ৰাক্তন শিক্ষামন্ত্ৰীগৰাকীৰ স্মৃতিত কলিকতাৰ পূৰ্বৰ বাসগৃহত মৌলানা আজাদ সংগ্ৰহালয় উদ্বোধন কৰা হয়। সংগ্ৰহালয়টোত বাৰ্ষিক বক্তৃতা আৰু অন্যান্য সাংস্কৃতিক অনুষ্ঠান অনুষ্ঠিত হয়।

তথ্য সংগ্ৰহ

বাহ্যিক সংযোগ

Official website
Maulana Azad Museum
শ্ৰেণী:পশ্চিম বংগৰ সংগ্ৰহালয়
শ্ৰেণী:ভাৰতভিত্তিক সাংস্কৃতিক সংগঠন